હાલમાં આયોજીત રિલાયન્સ ઇંડસ્ટ્રી લિમિટેડની 40મી વર્ષગાંઠના દિવસે નવો બિઝનેશ શરૂ કરી શકે તેવો ઇશારો કર્યો હતો. માનવામાં આવી રહ્યું છે કે નવા વર્ષમાં રિલાયન્સ ઇંડસ્ટ્રી ઓલા-ઉબર જેવી ટેક્સી એગ્રીગેટર સર્વિસ લોન્ચ કરી શકે છે. સાથે જ કંપની સ્ટાર્ટઅપ્સ તરફ પણ જઇ શકે છે. નવા વર્ષમાં કંપની તેની પેમેન્ટ બેંક પણ શરૂ કરી શકે છે. ગત દિવસો Jio પેમેન્ટ બેંકને ઓક્ટોબર 2017માં લોન્ચ કરવાની યોજના કરી હતી. પરંતુ ટેકનીકલ મુશ્કેલીઓને કારણે Jio પેમેન્ટ બેંક હવે 2018માં લોન્ચ કરવામાં આવી શકે છે. આ બેન્કના લોન્ચ થવાથી મોદી સરકારની કેશલેશ યોજનામાં વધારો થશે. રિલાયન્સ ઇંડસ્ટ્રી પેમેન્ટ બેંકને દેશની સૌથી મોટી સરકારી બેંક એસબીઆઇની સાથે મળીને લોન્ચ કરશે. આરઆઇએલ અને એસબીઆઇ વચ્ચે તેના માટે જોઇન્ટ સંયુક્ત સાહસ બની ગયો છે.